**Izbirni predmet računalništvo – RAČUNALNIŠKA OMREŽJA (ROM)**

**Računalniška omrežja lahko izberejo učenci 8. ali 9. razreda, ki so že obiskovali vsaj enega ali oba od izbirnih predmetov urejanje besedil in multimedija.**

**Je naravoslovno-tehnični izbirni predmet, kjer učenci pridobijo znanje za oblikovanje spletnih strani in postanejo kritični do oblike in vsebin, ki jih dobijo na internetu.**

**Vsebine:**

* **računalniško omrežje**
* **kaj je internet**
* **storitve interneta (elektronska pošta, Svetovni Splet – WWW)**
* **spletne strani**
* **jezik HTML z najpogosteje uporabljenimi oznakami**
* **programi za izdelavo spletnih strani**

Učenci se naučijo narediti svojo spletno stran in poznajo vse ustrezne gradnike spletne strani. Spletno stran znajo tudi objaviti. V pomoč so nam razni računalniški programi in šolska spletna učilnica.

Končno oceno sestavljajo pisna ocena iz splošnega znanja, vmesna ocena, kjer se oceni poznavanje HTML jezika in ocena projekta- spletne strani.

*35 ur, ena ura tedensko v računalniški učilnici*



**Pripravil: Aleš Prapertnik**